**আসমাউর রিজাল** বা **ইলমুর রিজাল** বা **রিজাল শাস্ত্র** (আরবি: اسماء الرجال), যা ইংরেজিতে **Biographical evaluation** বা *জীবনী/জীবনবৃত্তান্ত মূল্যায়ন/মান যাচাইকরণ* হল ইসলামি শরিয়তের দ্বিতীয় উৎস আল হাদিস সম্পর্কিত এক বিশেষ 'চরিত বিজ্ঞান'। 
ইসলাম ধর্মের অনুসারীদের নবি ও রাসুল মুহাম্মাদ এর প্রদত্ত ধর্মীয় পথনির্দেশনা , তার আদেশ নিষেধ উপদেশ কথা-কাজ ও মৌনসম্মতির বর্ণিত রুপ আল হাদিস সমুহের বর্ণনাকারীদের গ্রহণযোগ্যতার সঠিকত্ব মান যাচাই-বাছাইয়ের লক্ষ্যে সুবিজ্ঞ হাদিসবেত্তাগণ যুগে যুগে তাদের মেধা ও মনন দিয়ে অনুপুঙ্খ বিশ্লেষণ আর বিস্তর গবেষণায় হাদিস সংরক্ষণের জন্য যে বিশেষ শাস্ত্র উদ্ভাবন করেন তার নাম **আসমাউর রিজাল** বা **রিজাল শাস্ত্র**। ইলমে হাদিসের বহুবিধ শাখার মধ্যে এটি অন্যতম।

শব্দগত পরিচয়
-------------

**আসমাউর রিজাল** কথাটি আরবি দু'টি শব্দের সমন্বয়ে গঠিত হয়েছে যেমন : **اسماء الرجال** - এর প্রথম শব্দটি 'আসমা' ( اسماء ) এটি 'ইসম্' ( اسم ) শব্দের বহুবচন যার অর্থ : 'নাম সমুহ' । আর দ্বিতীয় শব্দটি 'রিজাল' ( رجال ) এটি 'রাজুল' ( رجل ) শব্দের বহুবচন - যার অর্থ হল 'ব্যক্তিবর্গ' । সুতরাং **আসমাউর রিজাল** **( اسماء الرجال )** কথাটির অর্থ হল : 'ব্যক্তিবর্গের নামসমুহ' । আর এখানে 'ব্যক্তিবর্গ' বলতে হযরত মুহাম্মাদ সাল্লাল্লাহু আলাইহি ওয়া সাল্লাম - এর হাদিস সমুহ যারা বর্ণনা করেছেন - ঐসব বর্ণনাকারীগণই এই 'রিজাল' শব্দের অন্তর্ভুক্ত । তাদের গ্রহণযোগ্য বৈশিষ্ট্য নিরুপনে তাদেরকে নিয়েই রচিত হয়েছে এই চরিত বিজ্ঞান ।

পারিভাষিক সংজ্ঞা
----------------

যে শাস্ত্রে রাবীগণের ( হাদিস বর্ণনাকারীদের ) জীবনী সংক্রান্ত বিষয়ে আলোচনা করা হয় তাকে *ইলমে আসমাউর রিজাল* বলা হয় ।

উৎপত্তি ও ক্রমবিকাশ
-------------------

ইলমে হাদিসের খেদমত আঞ্জাম দিতে গিয়ে হাদিসের রাবীদের পরিচয় জানা ও তাদের মানগত স্থান নিরুপণ করতে শত সহস্র মনীষী তাদের স্বীয় জীবন উৎসর্গ করেছেন । তারা দেশে দেশ পায়ে হেঁটে দূর দূরান্ত অতিক্রম করেন । গ্রাম থেকে গ্রামান্তরে গিয়ে রাবীদের (হাদিস বর্ণনাকারী) সাথে সাক্ষাৎ করে বর্ণনার সকল তথ্য সংগ্রহ করেন । যেসব রাবী তথ্য অনুসন্ধানকারীদের সমসাময়ীক ছিলেননা , তাদের সম্পর্কে তাদের সমসাময়িক অথবা তাদের মাধ্যমে আরও পূর্ববর্তীদের কাছ থেকে তথ্য সংগ্রহ করেছেন । এভাবে ইলমে হাদিসের গৌরবান্বিত যে শাখাটি অস্তিত্বে আসে তা-ই 'আসমাউর রিজাল' বা রিজাল শাস্ত্র নামে অভিহিত ।

রিজাল শাস্ত্রের প্রসিদ্ধ পণ্ডিতগণ
---------------------------------

  

* ইয়াহইয়া ইবনে মা'ঈন(রহ.)
* আলী ইবনুল মাদীনী(রহ.)
* ইমাম আহমাদ ইবন হাম্বল(রহ.)
* ইমাম মালিক(রহ.)
* ইমাম শাফিঈ(রহ.)
* ইমাম বুখারী(রহ.)
* ইমাম মুসলিম(রহ.)
* ইমাম ইবনে মাজাহ(রহ.)
* ইমাম আবু দাউদ(রহ.)
* ইমাম নাসাঈ(রহ.)
* ইমাম সুফইয়ান সাওরী(রহ.)
* ইমাম আওজাঈ(রহ.)
* ইমাম তিরমিজি(রহ.)
* ইমাম ইবনে হিব্বান(রহ.)
* ইমাম দারাকুতনী(রহ.)
* ইমাম বায়হাকী(রহ.)
* ইমাম ইবনে খুজায়মাহ(রহ.)
* ইমাম হাকিম(রহ.)
* ইমাম যাহাবি(রহ.)

* ইমাম আবু হানিফা
* মা'মার ইবন্ রাশিদ
* হিশাম আদ-দাস্তাওয়াঈ
* শু'বা ইবনুল হাজ্জাজ
* ইয়াহইয়া ইবন্ সাঈদ আল-কাত্তান
* মুহাম্মাদ আস-সা'দ
* আবু খাইসামা
* আল-ফাল্লাস
* আবু যুরআ আর-রাযী
* আবু হাতিম আর-রাযী
* আবু যুরআ আদ-দিমাশকী
* আবু বকর আল-বাজ্জার
* ইবনে জারীর আত-তাবারী
* ইমাম আত-তাহাবী
* ইমাম আল-উকাইলী
* ইবনে আবি হাতিম
* ইবনে আদী\*
* ইবনে আবদিল বার
* খতিব আল-বাগদাদী
* ইমাম মা'কুলা
* আস-সাম'আনী
* ইবনুল জাওযী

গ্রন্থাবলি
----------

**আসমাউর রিজাল**-এর উপর এ পর্যন্ত অসংখ্য বই রচিত হয়েছে । শুধু এই বিষয়ের বইগুলো যদি একত্রে সংগৃহীত করে কোথাও রাখা হয় - দৈর্ঘ্য-প্রস্থে স্থান সংকুলানে বিশাল আয়তনে একটি বড় লাইব্রেরির প্রয়োজন হবে এতে কোন সন্দেহ নাই । এ সম্পর্কিত উল্লেখযোগ্য প্রসিদ্ধ কিছু গ্রন্থের নাম নিম্নে প্রদত্ত হলো ।

### সাধারণ গ্রন্থাবলি

এতে সাহাবি অ-সাহাবি , সিকাহ্ ও যঈফ সকল শ্রেনির রাবীর (বর্ণনাকারী) সার্বিক অবস্থা সম্পর্কে আলোচনা করা হয়েছে । এদের জীবনের খুঁটিনাটি তথ্য সংগ্রহ করে এতে তুলে ধরা হয়েছে ।

* *আত-তাবাকাতুল কুবরা* - এ গ্রন্থের প্রণেতা হলেন মুহাম্মাদ ইবনে সা'দ (মৃত্যু : ২৩০ / ৮৪৫ ) পাঠক ও গবেষক মহলে এটি *তাবাকাত ইবনে সা'দ* নামে পরিচিত ।
* *কিতাবুত-তাবাকাত* - এটির রচয়িতা হলেন আলী ইবনুল মাদীনী (র) (মৃত : ২৩৪/৮৪৯) ।
* *কিতাবুত-তাবাকাত* - এটি রচনা করেন খলিফা ইবনে খাইয়াত (র) ( মৃত: ২৪০/৮৫৪) ।
* *আত-তারিখুল কাবির* - এ গ্রন্থটি প্রণয়ন করেন ইমাম বুখারী (মৃ: ২৫৬ / ৮৭০) । গ্রন্থটি বর্ণনাক্রমিক ভাবে সাজানো ।
* *কিতাবুত-তারিখ* - এর রচয়িতা হলেন ইবনে আবু খাইসামা যুহাইর ইবনে হারব আল-বাগদাদি (মৃ: ২৭৯ / ৮৯২) । গ্রন্থটি বার খণ্ডে বিভক্ত । এটি রিজাল শাস্ত্রের একটি বিরাট গ্রন্থ ।
* *কিতাবুত-তারিখ*
* *আত-তামঈয*
* *কিতাবুল জারহি ওয়াত তা'দিল*
* *কিতাবুল জারহি ওয়াত তা'দিল*
* *কিতাবুল ওয়াহাম ওয়াল ইহাম*
* *আল-ই'তিবার*
* *আল-ইরশাদ*
* *মিজানুল ই'তিদাল*
* *আত-তাকমিল ফি আসমাইস সিকাত ওয়ায যু'আফা*
* *আত-তাকমিল ফি মা'রিফাতিস সিকাত ওয়ায যু'আফা ওয়াল মাজাহিল*
* *তাবাকাতুল মুহাদ্দিসীন*
* *আল-কামাল ফি মা'রিফাতির রিজাল*
* *তাহযিবুল কামাল ফি আসমাইর রিজাল*
* *তাহযিবুত তাহযিব*
* *তাহযিবুত তাহযিব*
* *লিসানুল মিজান* - ইবনে হাজার আসকালানী ।
* *আল-মুগনী* - গ্রন্থটির রচয়িতা হলেন শায়খ মুহাম্মাদ তাহির পাট্টনী সিন্ধী (মৃত্যু : ৯৮৬ / ১৫৭৮) হরকতসহ নির্ভুলভাবে রাবীগণের নামসমুহ এতে উল্লিখিত হয়েছে ।

### বিশেষ গ্রন্থাবলি

এতে সাহাবি , সিকাহ্ বা যঈফ এরকম আলাদা আলাদা শুধু এক শ্রেনির রাবীগণের জীবনী সম্পর্কে আলোচনা করা হয়েছে ।

তথ্যসূত্র
---------

1. 1 2  *হাদীস অধ্যায়নের মূলনীতি*, পৃষ্ঠা : ১০৯ ; - আবুল ফাতাহ মুহা.ইয়াহইয়া , আল মাকতাবাতুল আযহার , ১২৮ আদর্শ নগর, মধ্য বাড্ডা ঢাকা ।
2. ↑  دهخدا، علی‌اکبر. لغت‌نامه، ج ۷. ذیل «رجال»؛
3. ↑  *রিজাল শাস্ত্র ও জাল হাদীসের ইতিবৃত্ত -* ড: মুহাম্মদ জামাল উদ্দিন, ইসলামিক ফাউন্ডেশন বাংলাদেশ ।
4. ↑  নুর মুহাম্মদ আজমী - *হাদীসের তত্ত্ব ও ইতিহাস* ; এমদাদিয়া লাইব্রেরি, ঢাকা  ; ৪র্থ প্রকাশ ১৯৯২ খ্রিঃ, পৃষ্ঠা - ৪ ।